Ego Guillelmus de Chanlite, notum facio universis tam presentibus quam futuris, quod nobilis vir Hugo de Lagnia, laudantibus Hodierna, matre sua et Humbaudo, fratre suo, et Saboeth, sorore sua, invadiavit fratribus Quinciaci pasturas suas de Lagnia, ad usum omnium animalium, et pecorum suorum, et aisantias aquarum ad universos usus suos, pretio XX librarum Pruviniensium. Concessit insuper quod si animalia aut pecora eorum alicui aliquod dampnum fecerint, ulla proinde sumetur emendacio, nisi solius capitalis restitutio, quod contra omnes qui in eisdem pasturis quicquam calumpniam [fecerint, plenam] garantiam exhibebit. Hujus rei testes sunt, et responsales se instituerunt pro prefata pecunia, si jam dictis fratribus Quinciaci [memoratus Hugo jam dictus pasturas non garantiret]; Bartholomeus, dominus de Salveseo, Silvester prepositus Crusei, Petrus et Reybertus de Marcenay, fratres. Ut autem hoc firmum et ratum habeatur, ego W[illelmus] de Chanlitte, ad cujus casamentum pertinebat, laudante uxore mea Eustachia, presentem paginam rogatu [etiam dicti Hugonis] sigillo meo munivi. Actum anno verbi incarnati M°CC°.